Štev.: 900-146/2013-5

Datum: 28.11.2013

**Z A P I S N I K**

13. korespondenčne – telefonske seje Sveta Četrtne skupnosti Bežigrad Mestne občine Ljubljana z dne 26.7.2013, ki je bila sklicana dne 24.7.2013.

Telefonsko glasovanje 13. kor. seje se je pričelo 26.7.2013 ob 10. uri in je potekalo do 12. ure.

Sejo je sklical predsednik Sveta Četrtne skupnosti Bežigrad Mestne občine Ljubljana, g. Jernej Zupanc.

Določen je bil naslednji **d n e v n i r e d:**

1. **Ugotovitveni sklep o prenehanju mandata članu Sveta ČS Bežigrad MOL**

Do 12. ure dne 26.7.2013 so od 17-tih članov sveta svoje odgovore posredovali naslednji člani: g. Miran Bizjak, g. Ignacij Borštnar, g. Drago Bratun, ga. Jožica Dolinar, ga. Lidija Drobnič, g. Marko Kiauta, g. Gregor Makovec, g. Peter Rondaij, g. Marko Šiška, g. Tomaž Škorjanc, ga. Edita Tomić, g. Željko Vasić, g. Jernej Zupanc, ga. Avguština Zupančič in ga. Alenka Žibert.

Korespondenčne seje se niso udeležili mag. Nives Cesar in ga. Marinka Levičar.

Na korespondenčni telefonski seji so se člani sveta z ZA ali PROTI opredelili do:

**- predloga sklepa 1/13-kor**

**- predloga sklepa 2/13-kor,**

ki so ju prejeli s sklicem 13. korespondenčne seje.

**AD 1.**

**Ugotovitveni sklep o prenehanju mandata članu Sveta ČS Bežigrad MOL**

Član Sveta Četrtne skupnosti Bežigrad MOL, g. Marko Kiauta, je zaradi selitve z območja Četrtne skupnosti Bežigrad MOL, podal odstopno izjavo. Komisija za mandatna vprašanja, volitve in imenovanja pri Svetu Četrtne skupnosti Bežigrad MOL je obravnavala pisno izjavo g. Marka Kiaute, člana Sveta ČS Bežigrad MOL o spremembi stalnega bivališča in sicer z naslova Puhova ulica 13, 1000 Ljubljana, na nov naslov v občini Domžale. Izjavo o spremembi stalnega bivališča je g. Marko Kiauta posredoval po el. pošti dne 10.7.2013 (oz. 18.7.2013, ko je poslal podpisano izjavo). Komisija za mandatna vprašanja in imenovanja je predlagala Svetu ČS Bežigrad MOL, da sprejme ugotovitveni sklep o prenehanju mandata članu Sveta ČS Bežigrad MOL g. Marku Kiauti zaradi izgube volile pravice na podlagi spremembe stalnega bivališča.

Komisija za mandatna vprašanja, volitve in imenovanja pri Svetu Četrtne skupnosti Bežigrad MOL je ugotovila, da g. Marku Kiauti s prenehanjem mandata v Svetu ČS Bežigrad MOL preneha tudi mandat kot predsedniku Komisije za gospodarske javne službe in promet pri Svetu Četrtne skupnosti Bežigrad MOL, namestniku urednika glasila »Naš Bežigrad« in članu Organizacijskega odbora za pripravo prireditve »Dan ČS Bežigrad«.

Skladno z obrazložitvijo so člani sveta na 13. Korespondenčni seji glasovali o naslednjih predlogih sklepov:

**PREDLOG SKLEPA 1/13-kor:**

**Na predlog Komisije za mandatna vprašanja, volitve in imenovanja pri Svetu ČS Bežigrad ter na podlagi 37. a člena Zakona o lokalni samoupravi (Uradni list RS, št. 94/07-UPB, 76/08, 79/09 in 51/10) Svet Četrtne skupnosti Bežigrad MOL sprejme ugotovitveni sklep, da g. Marku Kiauti s Puhove ulice 13 v Ljubljani preneha mandat člana Sveta Četrtne skupnosti Bežigrad MOL zaradi izgube volilne pravice, ker je dne 10.7.2013 podal pisno izjavo o odstopu zaradi spremembe stalnega bivališča.**

**Ugotovitveni sklep Četrtna skupnost Bežigrad pošlje Mestni volilni komisije Mestne občine Ljubljana, da določi za člana Sveta Četrtne skupnosti Bežigrad naslednjega kandidata z istoimenske liste za preostanek mandata.**

Opredeljenih je bilo 15 članov sveta.

ZA je glasovalo 15 članov sveta.

**Sklep je bil sprejet**.

**PREDLOG SKLEPA 2/13-kor:**

**S preneha mandata v Svetu ČS Bežigrad MOL g. Marku Kiauti preneha tudi mandat kot:**

* **predsedniku Komisije za gospodarske javne službe in promet pri Svetu Četrtne skupnosti Bežigrad MOL,**
* **namestniku urednika glasila »Naš Bežigrad«**
* **članu Organizacijskega odbora za pripravo prireditve »Dan ČS Bežigrad«.**

**Člani Sveta ČS Bežigrad MOL naj do 3.9.2013 na sedež ČS Bežigrad MOL posredujejo predloge za nadomestne člane za omenjena delovna telesa pri Svetu Četrtne skupnosti Bežigrad MOL.**

Opredeljenih je bilo 15 članov sveta.

ZA je glasovalo 15 članov sveta.

**Sklep je bil sprejet**.

Pripravila:

Zorana Pust

 **Jernej Zupanc**

 **Predsednik Sveta**

 **Četrtne skupnosti Bežigrad MOL**